Змийски остров
Змийският остров или Свети Тома е остров на България в Черно море.

От 1962 година островът е включен в резерват „Ропотамо“, Община Приморско. Намира се на 36 km от Бургас.

Змийският остров е получил името си от множеството сиви водни змии, които го обитават и се хранят с риба във водите около него.

Островът е разположен северно от устието на река Ропотамо (срещу Аркутино) на площ 12 декара. През последните 20 години морето се отдръпва и постепенно островът, който е по-близо до брега, увеличава своята площ, като вече почти се е изравнил с о. Свети Петър (край Созопол), който е 15 ха.

Той е сред местата в България, където се срещат диворастящи кактуси. Те са засадени през 1933 г. от цар Борис III, който ги е пренесъл от ботаническата градина в Братислава. Кактусите са от 2 вида от род Опунция, разпространили са се на близо половината от територията на Змийския остров и го правят трудно проходим. Особено красиви са през юни, когато цъфтят с едри, жълти цветове. Кактусите плододават, а плодовете им са (август – септември) ядливи, с големина на синя слива и аромат на ягода.

Острови на България в Черно море
География на община Приморско